NB-Uitgewers se boekekeur vir Augustus - Afrikaans.com
Augustus is Vrouemaand en Afrikaans.com en NB-Uitgewers vier dit deur jou 'n blik te bied op van ons land se beste Afrikaanse vroueskrywers. Laai gerus hieronder 'n gratis uittreksel uit elke boek af en word deel van Afrikaans.com se leesgemeenskap.
Ons vier ook vandag Koop-'n-Afrikaanse-Boekdag. Om jou Vrouemaand selfs meer spesiaal te maak, bied Exclusive Books jou tussen 14 en 21 Augustus ook sommer 20% af op alle Afrikaanse boeke. Loer gerus hieronder na watter boeke vir jou uitstaan en maak 'n draai by jou naaste Exclusive Books om jou winterleeslys aan te vul met die beste op die NB-boekrak.
Marc se ou kunsdosent, Simon, kom kuier en hulle wys die hele land vir hom. Ma se Mara en haar oppasser, Anna, kom kuier in Jerusalem en Mara begin al meer haar Joodse afkoms verwelkom. Dit is Yoshi se bar mitzvah.
Diané sukkel van jongs af met 'n eetversteuring. Toe sy Robert ontmoet is sy so dankbaar vir die aantreklike man wat haar help en aanvaar net soos sy is. Robert het haar nog altyd lief gehad, maar nou is hulle huwelik op die rotse. Hoekom sal Robert nou die pad vat? En wie is die persoon wat sê dat Robert die pa van haar kind is? En sal sy haar seuntjie wat outisties is kan help? Of is sy juis die oorsaak van sy probleme? Sal Diané kans sien om te bly as sy uitvind wat werklik aan die gang is?